**भारत सरकार**

**विद्युत मंत्रालय**

**....**

 **राज्य सभा**

 **अतारांकित प्रश्न संख्या-2072**

**जिसका उत्तर 28 जुलाई, 2014 को दिया जाना है ।**

**राजीव गांधी ग्रामीण विद्युतीकरण योजना के**

**अंतर्गत दी गई बिजली की सुविधा**

**2072. श्री लाल सिंह वडोदियाः**

क्या **विद्युत** मंत्री यह बताने की कृपा करेंगे किः

(क) राजीव गांधी ग्रामीण विद्युतीकरण योजना (आरजीजीवीवाई) के अंतर्गत देश में कितने गरीबों को वर्ष 2013-14 के अंतर्गत बिजली कनेक्शन दिए गये;

(ख) वर्ष 2013-14 के दौरान इसके लिए कुल कितनी धनराशि खर्च की गई; और

(ग) गुजरात राज्य में आज तक कुल कितने बिजली कनेक्शन दिए गये हैं और अब कितने कनेक्शन दिये जाने हैं और इसके क्या कारण हैं?

**उत्तर**

**विद्युत, कोयला एवं नवीन और नवीकरणीय ऊर्जा राज्य मंत्री (स्वतंत्र प्रभार)**

**(श्री पीयूष गोयल)**

**(क):** वर्ष 2013-14 के दौरान, राजीव गांधी ग्रामीण विद्युतीकरण योजना (आरजीजीवीवाई) के अंतर्गत देश में 9.62 लाख गरीबी रेखा से नीचे (बीपीएल) के घरों को निःशुल्क विद्युत कनेक्शन जारी किए जा चुके हैं।

**(ख):** आरजीजीवीवाई के कार्यान्वयन के लिए नोडल एजेंसी, रूरल इलैक्ट्रिफिकेशन कारपोरेशन द्वारा वर्ष 2013-14 के दौरान आरजीजीवीवाई के अंतर्गत जारी की गई 2373.05 करोड़ रूपए की कुल पूंजीगत सब्सिडी में से 260.82 करोड़ रूपए की राशि बीपीएल घरों को निःशुल्क विद्युत कनेक्शन प्रदान करने के लिए जारी की गई है।

**(ग):** 10वीं और 11वीं योजना के दौरान, आरजीजीवीवाई के अंतर्गत 8,41,219 बीपीएल घरों को निःशुल्क विद्युत कनेक्शन जारी करने सहित गुजरात राज्य के लिए 25 परियोजनाएं संस्वीकृत की गई थी। सभी बीपीएल कनेक्शन जारी किए जा चुके हैं।

\*\*\*\*\*\*\*\*